Waqt li Maltin tista’ tgħid li ssibhom f’kull rokna tad-dinja hekk kif proprju rrapportajna aktar kmieni dalgħodu, mill-banda l-oħra f’pajjiżna hawn jaħdmu eluf ta’ ħaddiema li tista’ tgħid ġejjien mill-erbat ijieħ tad-dinja. Fil-fatt minn statistika li tqiegħdet fuq il-mejda tal-Kamra, jaħdmu fostna hawn persuni mill-Benin (2), Chad (4), Kosta tal-Ivorju (5), Panama (2), Seychelles (1), Kazahkhstan (4), Tajlandja (56) u l-Vietnam (15) Mistoqsi mid-deputat Etienne Grech jgħid kemm hawn ħaddiema f’Malta minn pajjiżi tal-UE u pajjiżi barra mill-UE, il-Ministru Evarist Bartolo qal li f’Ottubru li għadda kien hawn 15,094 persuna li huma impjegati  fuq bażi fultajm u partajm. Il-Ministru Bartolo qal li minn dawn 9,670 persuna ġejjin minn pajjiżi tal-Unjoni Ewropea filwaqt li 5,424 persuna huma minn barra mill-Unjoni Ewropea. L-istess statistika turi li l-akbar għadd ta’ ħaddiema f’pajjiżna huma mir-Renju b’1,937 u jsegwu t-Taljani b’1,543. Mill-banda l-oħra l-akbar ammont ta’ ħaddiema f’Malta barra mill-UE ġejjin mill-Filippini b’893 u jsegwu s-Serbi b’568. Pajjiżi membri fl-Unjoni Ewropea Renju Unit 1,937 Italja 1,543 Bulgarija 878 Ungerija 615 Spanja 599 Pajjiżi barra mill-Unjoni Ewropea Filippini 893 Serbja 568 Cina 454 Eritrea 291 Indja 230 http://www.tvm.com.mt/news/il-maltin-jghixu-kwazi-kullimkien-fid-dinja/